Intrarea României în Schengen. Budapesta: „În sfârșit, o decizie de la Bruxelles în aceeași direcție cu interesul național ungar”
Intrarea României în Spațiul Schengen nu este o veste bună doar pentru țara noastră, ci și una care bucură vecina Ungaria. Cotidianul Magyar Nemzet de la Budapesta scrie că „unul dintre cele mai importante rezultate ale președinției ungare a Uniunii Europene este faptul că România și Bulgaria vor deveni membre ale spațiului Schengen. Péter Szijjártó, ministrul ungar al Afacerilor Externe și al Comerțului Exterior, a subliniat că această decizie va da un nou impuls cooperării economice româno-maghiare și va facilita viața comunităților de la graniță”.